**HRVATSKI JEZIK – SIJEČANJ 2017. (6. razred)**

**NASTAVNE JEDINICE:**

a) JEZIK: Infinitiv, Glagoli po vidu i predmetu radnje, Glagolski pridjevi i glagolska imenica

b) KNJIŽEVNOST: Tin Kolumbić: *Moj harvatski,* Drago Gervais: *Moja zemja*, Ivan Goran Kovačić: *Mali pot*, Oscar Wilde: *Sretni kraljević*

c) JEZIČNO IZRAŽAVANJE: Krasnoslov, čitanje i slušanje dijalektalne poezije

d) MEDIJSKA KULTURA: Strip

**OBRAZOVNA POSTIGNUĆA:** Prepoznavati infinitiv i njegove nastavke. Prepoznavati infinitiv kao dopunu nekim glagolima. Razlikovati svršene i nesvršene glagole. Razlikovati prijelazne, neprijelazne i povratne glagole. Prepoznavati, razlikovati i tvoriti glagolske pridjeve. Prepoznavati i tvoriti glagolsku imenicu. Prepoznavati dijalektalnu i zavičajnu lirsku pjesmu. Objašnjavati pojam dijalektalnoga pjesništva. Upoznavati povijest stripa i stilska izražajna sredstva stripa. Uspoređivati izražajna sredstva stripa i filma. Primjenjivati znanje o stripu izradom stripa prema vlastitom izboru na temelju književnoga djela ili školskoga događaja.

**AKTIVNOSTI ZA UČENIKE:** služiti se udžbenikom, čitankom i vježbenicom, pravopisom i rječnikom, čitati, govoriti, slušati i pisati, rješavati jezične zadatke povezane s glagolima, nacrtati vlastiti strip, sudjelovati pri interpretaciji djela, snimati izričaje na dijalektu, pročitati lektirno djelo i izložiti ga prema smjernicama

**HRVATSKI JEZIK – SIJEČANJ 2017. (5. razred)**

**NASTAVNE JEDINICE:**

a) JEZIK: Imenice, Sklonidba imenice, Nominativ, Akuzativ i genitiv

b) KNJIŽEVNOST: Vlatko Šarić: *Čelična stupica,* Pearl Buck: *Sestre,* Tihomir Horvat: *Ja volim glazbu...*, Ferenc Molnar: *Junaci Pavlove ulice*

c) JEZIČNO IZRAŽAVANJE: Slušanje i interpretativno čitanje književnih tekstova

d) MEDIJSKA KULTURA: Animirani film, Dušan Vukotić: *1001 crtež*

**OBRAZOVNA POSTIGNUĆA:** Prepoznavati vrste imenica i pravilno ih rabiti u govoru i pismu. Određivati imenicama rod i broj. Objašnjavati promjenjivost imenica, imenovati padeže i oblikovati padežna pitanja. Prepoznavati i razlikovati imenice u akuzativu i genitivu. Razumijevati značenja akuzativa i genitiva, primjenjivati padeže na prottipnim primjerima. Primjenjivati znanja o epici pri interpretaciji ulomka. Uočavati motiviranost postupaka likova, prepoznavati i imenovati osobine lika u proznom djelu. Uočavati osnovnu misao pripovjednoga teksta. Čitati književno djelo služeći se vrednotama govorenoga jezika i slušati govorne interpretacije. Razumijevati filmske rodove, primjenjivati znanja o dokumentarnome i animiranom filmu.

**AKTIVNOSTI ZA UČENIKE:** služiti se udžbenikom, čitankom i vježbenicom, čitati, govoriti, slušati i pisati književne tekstove, sudjelovati pri interpretaciji književnoga djela, pročitati lektirno djelo, pogledati film *1001 crtež* Dušana Vukovića

**HRVATSKI JEZIK – SIJEČANJ 2017. (8. razred)**

**NASTAVNE JEDINICE:**

a) JEZIK: Riječi jednaka oblika, a različita značenja, Nastajanje riječi proširivanjem značenja i promjenom oblika, Nastajanje riječi posuđivanjem i promjenom vrste

b) KNJIŽEVNOST: Fran Galović: *Lastavice*, Dragutin Tadijanović: *Srebrne svirale*

c) JEZIČNO IZRAŽAVANJE: Rasprava, Usmena rasprava

d) MEDIJSKA KULTURA: Ivo Škrabalo: *Slamarke divojke*

**OBRAZOVNA POSTIGNUĆA:** Prepoznavati najčešće istozvučne i istopisne riječi. Osvještavati načine nastajanja novih riječi (proširivanjem značenja, promjenom oblika, posuđivanjem, promjenom vrste). Primjenjivati pri interpretaciji spoznaje o lirskoj pjesmi. Slušati i primjereno nastupati u raspravi. Koristiti vještine timskoga rada, dogovaranja te uključivanja u dijalog i debatu. Razvijati vještine zauzimanja i dokazivanja i argumentirane obrane stavova i pregovaranja o javnim pitanjima u skladu s načelom zaštite dostojanstva pojedinca, pravde i zajedničkoga dobra. Upoznavati osobitosti i vrste dokumentarnoga filma. Razumijevati i doživljavati dokumentarni film. Upoznavati narodne običaje bačkih Hrvata. Proširiti spoznaje o štokavskome narječju.

**AKTIVNOSTI ZA UČENIKE:** služiti se udžbenikom, čitankom i vježbenicom, pravopisom i rječnikom, čitati, govoriti, slušati i pisati, vježbati zadatke povezane s nastajanjem riječi, sudjelovati pri interpretaciji djela i raspravi, pročitati lektirno djelo i izložiti ga prema smjernicama

**HRVATSKI JEZIK – SIJEČANJ 2017. (7. razred)**

**NASTAVNE JEDINICE:**

a) JEZIK: Složena rečenica, Nezavisno složena rečenica, Sastavna rečenica, Rastavna rečenica, Suprotna rečenica

b) KNJIŽEVNOST: Jadranka Klepac: *Miris knjige*

c) JEZIČNO IZRAŽAVANJE: Načini sporazumijevanja

d) MEDIJSKA KULTURA: -

**OBRAZOVNA POSTIGNUĆA:** Prepoznavati složenu rečenicu. Uočavati i izdvajati jednostavne rečenice unutar složene rečenice. Prepoznavati i razlikovati vezničke i nevezničke rečenice. Povezivati jednostavne rečenice u složenu nizanjem i povezivanjem. Prepoznavati složenu rečenicu. Uočavati i izdvajati jednostavne rečenice unutar složene rečenice. Prepoznavati i razlikovati vezničke i nevezničke rečenice. Povezivati jednostavne rečenice u složenu nizanjem i povezivanjem. Prepoznavati sastavnu, rastavnu i suprotnu rečenicu. Razumjeti njihova značenja. Upoznavati vrednote govorenoga jezika i nejezičnih sredstava. Djelotvorno rabiti nejezična sredstva u uljuđenoj govornoj komunikaciji.

**AKTIVNOSTI ZA UČENIKE:** služiti se udžbenikom, čitankom i vježbenicom, pravopisom i rječnikom, čitati, govoriti, slušati i pisati, sudjelovati pri interpretaciji djela, napisati i predstaviti jednostavan svečani govor, određivati vrstu nezavisno složene rečenice, pročitati lektirno djelo i izložiti ga prema smjernicama